|  |  |  |
| --- | --- | --- |
| ที่ ศธ .๐๔๐๑๘.๖๐๒๑/๑๒๒ |  | โรงเรียนเมตตาจิตตหมู่ที่ ๔ ต.สระลงเรือ อ.ห้วยกระเจา จ.กาญจนบุรี ๗๑๑๗๐ |

 ๒๔ สิงหาคม ๒๕๖๑

เรื่อง หนังสือแสดงเจตจำนง

เรียน สโมสรโรตารี มณีกาญจน์ ภาค ๓๓๓๐ โรตารีสากล

 โรงเรียนเมตตาจิตต มีความประสงค์ขอรับระบบเครื่องกรองน้ำดื่มสะอาดปลอดภัย จำนวน ๑ ชุดเพื่อให้กรองน้ำดื่มไว้แจกจ่ายให้นักเรียน คณะครูบุคลากรในโรงเรียนรวมถึงชุมชนใกล้เคียง

 โรงเรียนเมตตาจิตตเปิดการเรียนการสอนตั้งแต่ระดับชั้นอนุบาลถึงระดับชั้นประถมศึกษาปีที่ ๖ มีนักเรียนชายทั้งหมด ๒๕ คน มีนักเรียนหญิงทั้งหมด ๑๙ คน รวมนักเรียน ๔๔ ครูและบุคลากร ทางการศึกษา ๘ คน ชุมชนใกล้เคียงรอบโรงเรียนจำนวน ๓๑๗ คน

 โรงเรียนให้คำมั่นสัญญาในหนังสือแสดงเจตจำนงนี้ว่า ผู้บริหารโรงเรียนจะมอบหมายความรับผิดชอบแก่เจ้าหน้าที่โรงเรียน /นักการภารโรง ดำเนินการดูแลบำรุงรักษาระบบเครื่องกรองน้ำ รวมถึงหมั่นทำความสะอาดไส้กรองตามคำแนะนำในคู่มือผู้ผลิต / ผู้ติดตั้ง เป็นประจำ

 อนึ่ง โรงเรียนจะฝึกอบรมให้นักเรียนรู้จักวิธีล้างมือที่ถูกต้อง ๗ ขั้นตอน เพื่อสุขอนามัยส่วนตนให้ปลอดจากโรคติดเชื้อระบบทางเดินอาหาร ระบบทางเดินหายใจ และ/หรือผ่านการสัมผัสโดยตรงอันมีต้นเหตุจากเชื้อโรคบนมือที่ไม่รักษาให้สะอาดเพียงพอ

 จึงทำหนังสือแสดงเจตจำนงนี้ใช้ประกอบการยื่นขอระบบเครื่องกรองน้ำดื่มจากสโมสรโรตารีของท่านเรียนมาเพื่อขอความอนุเคราะห์และขอขอบคุณมา ณ โอกาศนี้

 ขอแสดงความนับถือ

 ( นางยลพรรษย์ ศิริรัตน์ )

 ผู้อำนวยการโรงเรียนบ้านซ่อง

 รักษาการในตำแหน่งผู้อำนวยการโรงเรียนเมตตาจิตต

 โรงเรียนเมตตาจิตต

 โทร. ๐๙๒-๒๕๔๙๖๖๕